hotchpotch/miracl-hf-unified huggingface dataset:
คอลิน เดลานีย์
คอลิน แมททิว เดลานีย์ (Colin Matthew Delaney) เกิดวันที่ 7 กันยายน ค.ศ. 1986 นักมวยปล้ำอาชีพชาวอเมริกัน อดีตนักมวยปล้ำจ็อบเบอร์ในWWE
เขาเคยไปสังกัดอยู่หลายแห่งรวมทั้ง WWE โดยที่ WWE ได้ปรากฏตัวครั้งแรกในฐานะนักมวยปล้ำโนเนมใน ECW ซึ่งทุกครั้งจะเป็นฝ่ายแพ้จนในที่สุดทีมเขียนบทก็ได้เขียนบทให้เขาชนะครั้งแรกใน ECW ด้วยการเอาชนะอาร์แมนโด เอสตราดา ผู้จัดการทั่วไปของ ECW ในขณะนั้นเพื่อแลกกับสัญญาการเป็นนักมวยปล้ำหลังจากนั้นเขาก็โดนรุมจากแชมป์แท็กทีม WWEในขณะนั้นในแมตช์ 2 รุม 1 ซึ่งเขาก็แพ้ตามเคยแต่ก็ได้ทอมมี ดรีเมอร์มาช่วยไว้ได้ทัน และทั้งคู่ก็ได้ชิงแชมป์แท็กทีมแต่ก็แพ้ ต่อมาได้หักหลังทอมมีด้วยการช่วยให้มาร์ก เฮนรีป้องกันแชมป์ ECWเอาไว้ได้ ทำให้หลังจากนั้นบทบาทของเขากลายเป็นบทตัวร้าย ก่อนจะออกจาก WWE
นุศรา ต้อมคำ
นุศรา ต้อมคำ (7 กรกฎาคม พ.ศ. 2528 — ) เป็นนักกีฬาวอลเลย์บอลหญิงทีมชาติไทย ตำแหน่งตัวเซต และเป็นหนึ่งในนักวอลเลย์บอลหญิงทีมชาติไทยที่ได้เล่นวอลเลย์บอลหญิงอาชีพในต่างประเทศ โดยได้ไปแข่งขันในระดับโลกหลายรายการ อาทิ เวิลด์กรังด์ปรีซ์ เวิลด์แชมเปี้ยนชิพ เวิลด์คัพ
นุศรา ต้อมคำ เกิดที่อำเภอบ้านโป่ง จังหวัดราชบุรี เป็นบุตรสาวคนที่ 2 ของนายฉลวย และนางประนอม ต้อมคำ สำเร็จการศึกษาระดับปริญญาตรี จากคณะวิทยาศาสตร์และเทคโนโลยีมหาวิทยาลัยรัตนบัณฑิต เริ่มเล่นวอลเลย์บอลตั้งแต่อายุ 10 ปี ขณะเรียนอยู่ชั้นประถมศึกษา ที่จังหวัดราชบุรี ตาม นิตยา ต้อมคำ ซึ่งเป็นพี่สาวที่เล่นวอลเลย์บอลอยู่แล้ว โดยเมื่อเลิกเรียนจะรอพี่สาวเล่นวอลเลย์บอลเสร็จ จึงจะกลับบ้านพร้อมกัน โค้ชคนแรกจึงหัดให้เริ่มต้นวอลเลย์บอลนับแต่นั้น
นุศรา ถือเป็นตัวเซตที่สร้างประวัติศาสตร์ให้แก่ทีมชาติไทยอีกคนหนึ่งนอกเหนือจากปริม อินทวงษ์ ซึ่งเป็นตัวเซตที่สร้างประวัติศาสตร์คนแรกของประเทศ นอกจากนี้ นุศรายังเป็นบุคคลต้นแบบของฮะรุกะ มิยะชิตะ ซึ่งเป็นนักวอลเลย์บอลหญิงทีมชาติญี่ปุ่น
ปัจจุบัน นุศรา ทำงานเป็นพนักงานรัฐวิสาหกิจ ตำแหน่งนักบริหารงานทั่วไป กองประมวลผลงานและกิจการสัมพันธ์ การไฟฟ้าส่วนภูมิภาค
วรรณา บัวแก้ว
วรรณา บัวแก้ว เป็นนักกีฬาวอลเลย์บอลหญิงทีมชาติไทย ตำแหน่งตัวรับอิสระ และตัวเชต เธอเคยเป็นหนึ่งในนักวอลเลย์บอลทีมชาติไทยที่ได้เล่นวอลเลย์บอลอาชีพกับสโมสรจอห์นสัน สเปซาโน ในประเทศอิตาลี วรรณา บัวแก้ว เป็นนักกีฬาที่มีความมุ่งมั่นสูงสังเกตได้จากที่อายุมากแล้วก็ยังรักษามาตรฐานของตัวเองจนสามารถรับใช้ทีมชาตินับสิบปี มีผลงานรับใช้ทีมชาติในระดับโลกมากมาย เช่น เวิลด์กรังปรีด์ เวิลด์แชมเปี้ยนชีพ เวิลด์คัพ และอีกหลายรายการ วรรณา บัวแก้ว ถือเป็นนักกีฬาสายเลือดเก่าในยุคของแอนนา ไภยจินดา พัชรี แสงเมืองและพัฒนาฝีมือการเล่นร่วมกับชุดปัจจุบันได้อย่างลงตัว จนทีมชุดปัจจุบันเป็นทีมหนึ่งในแนวหน้าของโลก
วรรณา บัวแก้ว เป็นชาวจังหวัดสระแก้ว บิดาชื่อแดง (เสียชีวิตหลังจากที่เธอติดทีมชาติเพียงไม่กี่ปี) และมารดาชื่อสนิท ซึ่งวรรณาสำเร็จการศึกษาปริญญาตรีและปริญญาโท จากมหาวิทยาลัยรัตนบัณฑิต (อาร์แบค) เริ่มเล่นวอลเลย์บอลตั้งแต่เรียนระดับประถมศึกษา ขณะเรียนอยู่ชั้นประถมศึกษา ณ โรงเรียนหนองกะพ้อ จังหวัดสระแก้ว หลังจากจบชั้นประถมศึกษา ก็เดินทางเข้ามาศึกษาที่กรุงเทพฯ โดยศึกษาชั้นมัธยมที่ โรงเรียนสวนกุหลาบวิทยาลัย สมุทรปราการ พร้อมกับเล่นให้แก่หลายสโมสรจนกระทั่งติดทีมชาติ ใน พ.ศ. 2552 วรรณาได้ทำงานที่การไฟฟ้าส่วนภูมิภาค ในฝ่ายสังคมและสิ่งแวดล้อม ตำแหน่งนักวิเคราะห์นโยบาย
นอกจากนี้ วรรณา บัวแก้ว ยังเป็นนักกีฬาต้นแบบของนริศรา แก้วมะ รวมถึงเคยสอนเทคนิคการเล่นวอลเลย์บอลให้แก่นริศราด้วยเช่นกัน
เข้าร่วมการแข่งขันวอลเลย์บอลเวิลด์แกรนด์แชมป์เปี้ยนคัพ
 เข้าร่วมการแข่งขันวอลเลย์บอลหญิงชิงแชมป์โลก
เข้าร่วมการแข่งขันวอลเลย์บอลเวิลด์กรังด์ปรีซ์
เข้าร่วมการแข่งขันวอลเลย์บอลหญิงชิงแชมป์เอเชีย
เข้าร่วมการแข่งขันกีฬามหาวิทยาลัยโลก
พระพุทธเฉลิมสิริราช วัดศรีดอนชัย
พระพุทธเฉลิมสิริราช เป็นพระพุทธรูปปางลีลา ที่มีความสูง 59 ศอก เป็นพระพุทธรูปที่สูงและใหญ่ที่สุดในภาคเหนือ สร้างขึ้นเมื่อวันที่ 17 มิถุนายน พ.ศ. 2536 และแล้วเสร็จในปี พ.ศ. 2538 โดยศรัทธาของประชาชน ร่วมกับนายเคบัคกลิม ชาวจีน จากประเทศมาเลเซีย เพื่อถวายเป็นพระราชกุศลเนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองราชย์ครบ 50 ปี โดยจังหวัดลำพูน กราบบังคมทูลขอพระราชทานนามพระพุทธรูป ซึ่งพระบาทสมเด็จพระเจ้าอยู่พระราชทานนาม
ประดิษฐาน ณ วัดศรีดอนชัย วัดสังกัดคณะสงฆ์มหานิกาย ตั้งอยู่หมู่ที่ 10 บ้านสันมะนะ ตำบลบ้านธิ อำเภอบ้านธิ จังหวัดลำพูน วัดศรีดอนชัย ว่า "พระพุทธเฉลิมสิริราช"
การเดินทางจากตัวเมืองลำพูน สามารถเดินทางไปตามทางหลวงหมายเลข 11 (เชียงใหม่-ลำปาง) ระหว่างกิโลเมตรที่ 76-77 จะมีทางแยกเข้าไปประมาณ 2 กิโลเมตร
ปืนเทียน
ปืนเทียน เป็นอาวุธปืนที่ทำจาก ปลอกกระสุนปืน ใช้แก๊ปแผงแดงๆ เป็นตัวขับ โดยใช้เม็ดแก๊ปเป็นเม็ดๆ แกะใส่ปลอกกระสุนแล้วใช้เทียนไขอัดด้วยไม้แท่งกลมๆ เป็นของเล่นเด็กโตสมัยก่อนอนุภาพ ขึ้นอยู่กับจำนวนเม็ดแก๊ป ถ้ามากจะแรงมาก บางครั้งถากผิวไม้จนเป็นรู หากใส่ลูกโดดแล้วอาจใช้เป็นอุปกรณ์ล่าสัตว์ได้ แต่ระยะหวังผลไม่ดีเท่าไหร่นัก ไม่แนะนำให้ทำใช้เพราะมีความเสี่ยงอันตรายเพราะไม่แข็งแรง
สไมล์เรดิโอ
สไมล์ เรดิโอ () เป็นรายการเพลงไทยสากลทางวิทยุในกรุงเทพมหานครที่โดดเด่นในช่วงต้นทศวรรษ 2530 ดำเนินการผลิตโดย บริษัท มีเดีย พลัส จำกัด 
รายการ สไมล์ เรดิโอ เริ่มกระจายเสียงครั้งแรกทางสถานีวิทยุกระจายเสียงแห่งประเทศไทย เอฟเอ็ม 88.0 เมกะเฮิร์ตซ์ หรือที่เรียกกันว่า "คลื่นสุดท้ายทางซ้ายสุด" โดยจัดเปิดเพลงไทยสากลหลากหลายสไตล์ ทั้งที่กำลังได้รับความนิยม และเพลงหาฟังยากชนิดสถานีอื่นๆ ไม่กล้าเปิดได้ ซึ่งริเริ่มมาจากคลื่นนี้ เช่น เพลงบรรเลง เพลงประกอบ เพลงในเวอร์ชัน Remix โดยเป็นรายการเพลงรายแรกที่จัดตลอดทั้งวัน มีการทำ Jingle ด้วยตนเอง มีการพูดทับในตอนต้นเพลงและตบท้ายเพลง และเป็นรายการเพลงที่ ""ไม่รับคิวเพลงจากใคร"" จึงสามารถเปิดเพลงได้อย่างอิสระโดยไม่ยึดติดกับสังกัดค่ายเพลงใดๆ ทั้งสิ้น
รายการนี้ได้รับความนิยมจากผู้ฟังเป็นจำนวนมาก และเป็นที่เชื่อถือของคนในแวดวงสื่อสารมวลชนทุกๆ แขนง โดยสามารถแจ้งเกิดคนขายเสียงจนต้องเผยหน้าค่าตาออกสู่สาธารณชนได้หลายคน อาทิ วินิจ เลิศรัตนชัย, หัทยา เกษสังข์, สาลินี ปันยารชุน นอกจากนี้ยังมีการจัดกิจกรรมสำหรับแฟนรายการอยู่เป็นระยะๆ มีการจัดคอนเสิร์ตครั้งสำคัญ "Live Project" ที่ เอ็ม 88 ไลฟ์เฮ้าส์ รามคำแหง อีกทั้งยังได้ผลิตรายการโทรทัศน์และนิตยสารของตนเองด้วย
"สไมล์ เรดิโอ" ได้เกิดการเปลี่ยนแปลงครั้งสำคัญในช่วงต้นปี พ.ศ. 2535 โดยต้องแพ้ประมูลคลื่นวิทยุกรมประชาสัมพันธ์ และมีการลาออกของดีเจชื่อดังบางคน ทำให้รายการต้องย้ายไปกระจายเสียงทางสถานีวิทยุในเครือกองทัพบกที่เอฟเอ็ม 98.0 เมกะเฮิร์ตซ์ในชื่อเดิม แต่ได้ขยายการจัดรายการออกเป็น 5 คลื่น โดยมีการส่งสัญญาณด้วยระบบดิจิตอลผ่านดาวเทียมไปทั่วประเทศ เพื่อให้เป็นที่รู้จักของคนทั่วไปมากยิ่งขึ้น ด้วยการจัดรายการเพลงตามคอนเซ็ปท์ของแต่ละคลื่น ได้แก่ สไมล์ เรดิโอ I (98.0) สไมล์ เรดิโอ II (94.5) สไมล์ เรดิโอ III (99.5) สไมล์ เรดิโอ IV (107.5) และสไมล์ เรดิโอ V (102.5) แต่ดำเนินรายการได้อีกไม่กี่ปีก็ต้องปิดตัวลงในราวปี พ.ศ. 2538
แวน มอร์ริสัน
แวน มอร์ริสัน, โอบีอี () เกิดเมื่อวันที่ 31 สิงหาคม ค.ศ. 1945 ในเบลฟาสต์ ไอร์แลนด์เหนือ เป็นนักร้อง นักแต่งเพลง มีชื่อเสียงในพฤติกรรมดื้อรั้น นิสัยแปลก และสุดขีด การแสดงสดของเขาเป็นแรงบันดาลที่ดีเยี่ยมและยอดเยี่ยม ขณะที่ผลงานเพลงของเขาอย่างเช่นผลงานสตูดิโออัลบั้มชุด "Astral Weeks" และ "Moondance" และผลงานอัลบั้มแสดงสด "It's Too Late to Stop Now" ที่ได้รับเสียงตอบรับยอดเยี่ยม
เขามีผลงานระดับอาชีพเมื่อตอนเขายังเป็นวัยรุ่น ในช่วงปลายคริสต์ทศวรรษ 1950 เขาเล่นเครื่องดนตรีได้หลายประเภทอย่าง กีตาร์ ฮาร์โมนิกา คีย์บอร์ด แซกโซโฟน กับวงที่ทำเพลงเก่ามาทำใหม่ ก่อนที่จะมาโดดเด่นในช่วงกลางคริสต์ทศวรรษ 1960 ในฐานะนักร้องนำวงเด็ม ที่เป็นวงการาจมีเพลงฮิตอย่าง "Gloria" เขาออกผลงานเดี่ยวมีผลงานซิงเกิ้ลดังอย่าง "Brown Eyed Girl" ในปี 1967 ของเบิร์ต เบิร์นส หลังจากที่เบิร์นสเสียชีวิต วอร์เนอร์ บรอส. เรเคิดส์ได้ซื้อสัญญาของเขาและให้เขามีผลงานแสดงในชุด "Astral Weeks" ในปี 1968 ถึงแม้ว่าอัลบั้มนีได้รับคำชมเชยอย่างมาก แต่ในช่วงแรกกระแสตอบรับไม่ค่อยดี อย่างไรก็ตาม อัลบั้มถัดมา "Moondance" ทำให้มอร์ริสันถือเป็นศิลปินใหญ่ และเมื่อผ่านยุคคริสต์ทศวรรษ 1970 เขามีผลงานที่ได้รับเสียงวิจารณ์ที่ดีหลายอัลบั้มรวมถึงการแสดงสด มอร์ริสันก็ยังออกผลงานเพลงและออกทัวร์ และยังร่วมงานกับศิลปินอื่นอย่าง จอร์จี เฟม และเดอะชีฟเทนส์ และในปี 2008 เขาแสดงสด "Astral Weeks" ครั้งแรกหลังปี 1968
ดนตรีของเขามีรูปแบบเป็นดนตรีโซล อาร์แอนด์บี อย่างเช่นซิงกิ้ลเพลงดังอย่าง "Brown Eyed Girl", "Moondance", "Domino" และ "Wild Night" ทั้งดนตรีที่มีความยาว การเชื่อมโยงหลวม ๆ ดนตรีการเดินทาง ที่ได้รับอิทธิพลดนตรีเคลติกพื้นถิ่น แจ๊ซ กระแสสำนึกเรื่องบอกเล่า อย่างเช่นผลงาน "Astral Weeks" และผลงานที่เป็นที่รู้จักน้อยกว่าอย่าง "Veedon Fleece" และ "Common One" ในบางครั้งสองอัลบั้มนี้เรียกว่า แนวเคลติกโซล
มอร์ริสันได้รับรางวัลแกรมมี่ 6 ครั้งและยังมีชื่ออยู่ทั้งใน ร็อกแอนด์โรลฮอลออฟเฟมและซองไรเตอร์สฮอลออฟเฟม
วัดเขาสมอคอน
วัดเขาสมอคอน เป็นวัดใน ตำบลเขาสมอคอน อำเภอท่าวุ้ง จังหวัดลพบุรี
วัดเขาสมอคอนตั้งอยู่บนเทือกเขาสมอคอน ตำบลเขาสมอคอน อำเภอท่าวุ้งจังหวัดลพบุรี เป็นวัดเก่าแก่ มีหลักฐานมาแต่ครั้งกรุงศรีอยุธยา มีเจดีย์ทรงลังกาย่อมุมไม้สิบสองที่ทำบัวกลุ่มรองรับองค์ระฆัง เป็นเจดีย์แบบนิยมของสมัยอยุธยามาจนถึงสมัยรัตนโกสินทร์มีโบสถ์และมณฑปที่สวยงาม เขาสมอคอนนี้เป็นเสมือนสำนักตักสิลาในสมัยโบราณ เป็นที่อยู่ของสุกกทันตฤๅษี อาจารย์ของพ่อขุนรามคำแหงมหาราช และพระยางำเมือง เจ้าเมืองพะเยา เมื่อครั้งทั้งสองพระองค์ยังทรงพระเยาว์ ได้เสด็จมาศึกษาศิลปวิทยา ณ เขาสมอคอน ภายในมณฑปจะมีพระพุทธรูปประดิษฐาน อยู่เพื่อให้ผู้ที่แวะมาชมได้นมัสการ นอกจากนี้ยังมีถ้ำอีก 2 แห่ง คือถ้ำ วิหาร และถ้ำแสนสุข
แกรมมี่ แกรนด์
แกรมมี่ แกรนด์ สามารถหมายถึง
เจ้าหญิงฮิซาโกะ พระชายาในเจ้าชายโนริฮิโตะ
เจ้าหญิงฮิซาโกะ พระชายาในเจ้าชายโนริฮิโตะ (; 10 กรกฎาคม พ.ศ. 2496) หรือพระนามเดิม ฮิซาโกะ ทตโตริ () เป็นพระชายาในเจ้าชายโนริฮิโตะ เจ้าชายทากามาโดะ และเป็นพระสุณิสาในเจ้าชายทากาฮิโตะ เจ้าชายมิกาซะ
เจ้าหญิงฮิซาโกะเป็นธิดาคนโตของชิเกจิโระ ทตโตริ นักอุตสาหกรรม กับฟูมิโกะ โทโมดะ ขณะยังทรงพระเยาว์ได้เสด็จไปประทับ ณ ประเทศอังกฤษเนื่องจากกิจการของพระชนก ด้วยเหตุนี้พระองค์จึงตรัสภาษาอังกฤษได้ตั้งแต่ยังเยาว์ชันษา
เจ้าหญิงฮิซาโกะทรงสำเร็จการศึกษาระดับปริญญาตรีสาขามานุษยวิทยาและโบราณคดีจากวิทยาลัยเกอร์ตัน มหาวิทยาลัยเคมบริดจ์ สหราชอาณาจักรเมื่อปี พ.ศ. 2518 เมื่อเสด็จกลับญี่ปุ่นจึงทรงงานในบริษัทแปลแห่งหนึ่ง แต่ไม่ช้านานนักก็เสด็จกลับอังกฤษเพื่อศึกษาคำศัพท์ทางกฎหมายที่อยู่ในพระราชบัญญัติ แล้วจึงเสด็จกลับประเทศญี่ปุ่นอีกครั้งในปี พ.ศ. 2525 คราวนี้พระองค์ได้รับการว่าจ้างจากเจ้าชายทากาฮิโตะ เจ้าชายมิกาซะเพื่อเป็นล่ามและผู้ช่วยสำหรับการประชุมเชิงวิชาการวัฒนธรรมเอเชีย-แอฟริกาเหนือ
เจ้าหญิงฮิซาโกะทรงสำเร็จการศึกษาระดับปรัชญาดุษฎีบัณฑิตสาขาศิลปะ จากมหาวิทยาลัยศิลปะโอซากะเมื่อเดือนกุมภาพันธ์ พ.ศ. 2555
เจ้าหญิงฮิซาโกะพบกับเจ้าชายโนริฮิโตะ เจ้าชายทากามาโดะครั้งแรกในงานเลี้ยงรับรองของสถานเอกอัครราชทูตแคนาดาในโตเกียวเมื่อวันที่ 23 เมษายน พ.ศ. 2527 โดยเจ้าชายโนะริฮิโตะทรงขอเจ้าหญิงฮิซาโกะเสกสมรสเมื่อวันที่ 20 พฤษภาคม พ.ศ. 2527 ทางสำนักพระราชวังจึงได้ประกาศเมื่อวันที่ 1 สิงหาคมว่าจะมีพระราชพิธีหมั้นภายในปีดังกล่าว โดยพระราชพิธีหมั้นถูกจัดขึ้นเมื่อวันที่ 17 กันยายนส่วนพระราชพิธีเสกสมรสนั้นถูกจัดขึ้นเมื่อวันที่ 6 ธันวาคมปีนั้น ทั้งสองมีพระธิดาด้วยกันสามพระองค์ คือ
กระทั่งชีวิตรักของพระองค์มาสิ้นสุด ณ วันที่ 21 พฤศจิกายน พ.ศ. 2545 เมื่อเจ้าชายโนะริฮิโตะพระสวามี สิ้นพระชนม์จากพระหทัยพิการขณะทรงเล่นสควอช ขณะมีพระชันษา 48 ปี
ดินเทา
ดินเทา () เป็นดินระเบิดชนิดหนึ่ง นิยมใช้ทำประทัด และระเบิด มีส่วนผสมของ สารเคมีดังนี้ AL POWDER 30% + potassium perclorate 70% ในประเทศไทยมีราคาแพง เพราะเป็นวัตถุอันตราย ผิดกฎหมาย ส่วนใหญ่จะใช้ในอุตสาหกรรมผลิต พลุ ประทัด
ดินเทามีความไวไฟสูงมาก ในประเทศไทยนิยมนำมาบรรจุในปิงปองหรือแป๊บ PVC นำมาเล่นในวันลอยกระทง เกิดเสียงระเบิดดังมาก หากนำมาบรรจุในภาชนะขนาดเล็กเช่นลูกบอลขนาดเล็กเท่าหัวแม่มือ หรือภาชนะทึบที่ปิดจนแน่น อานุภาพการทำลายล้างจะรุนแรงกว่าดินปืน 100 เท่า
เจ้าชายบ๋าว เอิน
เจ้าชายบ๋าว เอิน แห่งเวียดนาม () ประสูติเมื่อ 3 พฤศจิกายน พ.ศ. 2496 ที่เมืองด่าหลัต ประเทศเวียดนาม เป็นพระราชโอรสในสมเด็จพระจักรพรรดิบ๋าว ดั่ย กับเจ้าหญิงบู่ย หม่ง เดี่ยป () พระองค์มีพระกนิษฐาร่วมพระมารดาคือ เจ้าหญิงเฟือง มิญ พระองค์ทรงเป็นผู้อ้างสิทธิ์ในราชบัลลังก์ต่อจากพระเชษฐาคือ เจ้าชายบ๋าว ทั้ง ซึ่งสิ้นพระชนม์ไปก่อนหน้านั้น
เจ้าหญิงโยโกะแห่งมิกาซะ
เจ้าหญิงโยโกะแห่งมิกาซะ (; 25 ตุลาคม พ.ศ. 2526) เป็นพระธิดาในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ
เจ้าหญิงโยโกะแห่งมิกาซะประสูติเมื่อวันที่ 25 ตุลาคม พ.ศ. 2526 เป็นพระธิดาพระองค์เล็กจากทั้งหมดสองพระองค์ในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ (พระนามเดิม โนบูโกะ อาโซ) มีพระเชษฐภคินีคือเจ้าหญิงอากิโกะแห่งมิกาซะ พระชนนีเป็นน้องสาวของทาโร อาโซ และเป็นหลานสาวของชิเงรุ โยชิดะ ซึ่งทั้งสองเคยดำรงตำแหน่งเป็นนายกรัฐมนตรีญี่ปุ่น
เจ้าหญิงโยโกะสำเร็จการศึกษาระดับมัธยมศึกษาจากโรงเรียนกากูชูอิง แล้วทรงศึกษาต่อในระดับปริญญาตรีสาขาญี่ปุ่นศึกษา คณะวัฒนธรรมนานาชาติศึกษา วิทยาลัยหญิงกากูชูอิง จนสำเร็จการศึกษา
เจ้าหญิงโยโกะสนพระทัยในกิจกรรมอาสาสมัครต่าง ๆ โดยเฉพาะสภากาชาดญี่ปุ่นช่วงเดือนธันวาคม พ.ศ. 2549 จนถึงเดือนพฤศจิกายน พ.ศ. 2555 ต่อมาพระองค์ทรงรับสมาคมอารยสถาปัตย์นานาชาติ (International association for Universal Design) ไว้ในพระอุปถัมภ์ต่อจากพระชนกเมื่อเดือนสิงหาคม พ.ศ. 2556 วันที่ 21 พฤศจิกายนปีเดียวกันนั้น ได้เสด็จไปโยโกฮามะเพื่อทรงร่วมพิธีฉลองครบรอบ 10 ปีของสมาคมดังกล่าว
เจ้าหญิงเฟือง มิญ
เจ้าหญิงเฟือง มิญ แห่งเวียดนาม () ประสูติเมื่อ พ.ศ. 2492 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงบู่ย หม่ง เดี่ยป () พระองค์มีพระอนุชาร่วมพระมารดาคือ เจ้าชายบ๋าว เอิน ปัจจุบันเจ้าหญิงเฟือง มิญ ได้เสกสมรสกับจอนส์-เจิ่น ซี เหียป () ใน พ.ศ. 2512
เจ้าหญิงอากิโกะแห่งมิกาซะ
เจ้าหญิงอากิโกะแห่งมิกาซะ (; 20 ธันวาคม พ.ศ. 2524) เป็นพระธิดาในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ
เจ้าหญิงอากิโกะแห่งมิกาซะประสูติเมื่อวันที่ 20 ธันวาคม พ.ศ. 2524 เป็นพระธิดาพระองค์ใหญ่จากทั้งหมดสองพระองค์ในเจ้าชายโทโมฮิโตะแห่งมิกาซะ กับเจ้าหญิงโนบูโกะ พระชายาฯ (พระนามเดิม โนบูโกะ อาโซ) มีพระขนิษฐาหนึ่งพระองค์คือเจ้าหญิงโยโกะ พระชนนีเป็นน้องสาวของทาโร อาโซ และเป็นหลานสาวของชิเงรุ โยชิดะ ซึ่งทั้งสองเคยดำรงตำแหน่งเป็นนายกรัฐมนตรีญี่ปุ่น
เจ้าหญิงอากิโกะสำเร็จการศึกษาระดับปริญญาตรีสาขาประวัติศาสตร์ มหาวิทยาลัยกากูชูอิง และทรงศึกษาด้านประวัติศาสตร์ศิลป์วิทยาญี่ปุ่น ณ วิทยาลัยเมอร์ตัน (ออกซฟอร์ด) สหราชอาณาจักร ในปี พ.ศ. 2544-2545
ต่อมาทรงศึกษาต่อในระดับปริญญาเอกสาขาบูรพคดีศึกษา มหาวิทยาลัยออกซฟอร์ดเมื่อปี พ.ศ. 2547 พระองค์ทรงทำวิทยานิพนธ์เรื่อง ""ชุดสะสมของวิลเลียม แอนเดอร์สันที่พิพิธภัณฑ์บริติช - ความสนใจศิลปะญี่ปุ่นของตะวันตกในศตวรรษที่ 19"" (William Anderson Collection at the British Museum - Western Interest in Japanese Art in the Nineteenth Century) ซึ่งวิลเลียม แอนเดอร์สัน (พ.ศ. 2385–2443) ศัลยแพทย์ชาวอังกฤษ ผู้สอนกายวิภาคและการผ่าตัดในญี่ปุ่น ที่ต่อมามีชื่อเสียงจากการเป็นนักวิชาการและนักสะสมงานศิลป์ของญี่ปุ่น
โดยระหว่างที่ทรงศึกษาในมหาวิทยาลัยออกซฟอร์ดนั้น พระองค์ได้ทรงเข้าร่วมงานต่าง ๆ ที่เกี่ยวข้องกับวิทยานิพนธ์ส่วนพระองค์ เป็นต้นว่าในเดือนธันวาคม พ.ศ. 2549 เจ้าหญิงอากิโกะทรงช่วยเหลือมหาวิทยาลัยโตเกียวสำหรับการจัดนิทรรศการคตินิยมศิลปะญี่ปุ่นในศตวรรษที่ 19, เดือนกรกฎาคม พ.ศ. 2550 ทรงร่วมการประชุมเชิงวิชาการเกี่ยวกับงานศิลป์ที่สะสมโดยวิลเลียม แอนเดอร์สัน ณ มหาวิทยาลัยโอชาโนมิซุ ต่อมาในเดือนมกราคมถึงพฤษภาคม พ.ศ. 2551 พระองค์เสด็จไปศูนย์ศิลปะและวัฒนธรรมญี่ปุ่นคลาร์ก (Clark Center for Japanese Art and Culture) เมืองแฮนด์ฟอร์ด รัฐแคลิฟอร์เนียเพื่อทรงจัดทำวิทยานิพนธ์ส่วนพระองค์
เจ้าหญิงอากิโกะทรงเข้าศึกษาต่อในระดับปริญญาเอก ณ วิทยาลัยเมอร์ตัน ตั้งแต่เดือนตุลาคม พ.ศ. 2547 จนสำเร็จการศึกษาในเดือนมกราคม พ.ศ. 2553 เมื่อพระองค์ทรงผ่านการสอบครั้งสุดท้าย พระองค์จึงได้รับปริญญาปรัชญาดุษฎีบัณฑิตจากมหาวิทยาลัยออกซฟอร์ดในปีถัดมา ซึ่งถือเป็นเจ้านายพระองค์ที่สองของญี่ปุ่นที่ทรงสำเร็จการศึกษาในระดับปริญญาเอก (พระองค์แรกคือเจ้าชายฟุมิฮิโตะ เจ้าชายอะกิชิโนะ ทรงรับปริญญาดุษฎีบัณฑิตสาขาปักษีวิทยา มหาวิทยาลัยบัณฑิตศึกษาขั้นสูง)
เจ้าหญิงเฟือง ถาว
เจ้าหญิงเฟือง ถาว แห่งเวียดนาม () หรืออีกพระนามหนึ่ง คือ แกลร์ เฟือง ถาว () ประสูติในช่วงก่อนปี พ.ศ. 2479 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงฮหว่าง เตี๋ยว ลาน () หรือเจนนี วุง () ชาวเวียดนามเชื้อสายจีน
อีเวอรี่
อีเวอรี่ () เป็นกลุ่มดนตรีสัญชาติไทยสังกัดวอทเดอะดัก ประกอบด้วยสมาชิกปัจจุบันคือ วัท (วรรธน์ ภิญโญวาณิชกะ) ออกผลงานอัลบั้มแรกชุด "Completed Things" ซึ่งมีผลงานดังติดอันดับคลื่นวิทยุและเอ็มทีวีไทยแลนด์อย่างเพลง "อาย" ผลงานอัลบั้มชุดนี้พวกเขาดูแลทั้งแต่งเนื้อเพลง, ทำนอง, เรียบเรียง โดยได้โกมล บุญเพียรผลมาเป็นโปรดิวเซอร์ให้
Ewery มาจากคำว่า Music is everything.
แรกเริ่มเดิมทีมีสมาชิก 2 คน คือ เอก (เอก ไหมพรหม) มือกลอง กับ วัท ร้องนำ
ซึ่งตอนนั้นทั้งสองทำเพลงกันเองทุกอย่างทุกเล่นกันเองทุกชิ้น จึงนึกถึงคำว่า Every (Everything)
"E" หมายถึง เอก ใช้ตัว "W" แทน "V" เพื่อแทนวัท เป็นการเล่นคำ จนได้พบกับมด (สกล เต็งสกุล) มือเบส และ เต้ (อรรถสิทธิ์ ชวนพิพัฒน์พงศ์) มือกีตาร์ เข้ามาเติมในวงในภายหลัง
Ewery จึงหมายถึง ทุก ๆ สิ่งอย่างที่สมาชิกในวงทำด้วยกัน ใช้เวลาช่วงดี ๆ ด้วยกัน คือทุกสิ่งอย่างที่ทำให้มาพบกัน สนุกด้วยกันกับเสียงดนตรี
บีกินส์ (อัลบั้มบิ๊กแอส)
บีกินส์ () เป็นสตูดิโออัลบั้มชุดที่ 5 ของวงร็อค บิ๊กแอส และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น ข้าน้อยสมควรตาย, พรหมลิขิต, คนหลงทาง เป็นต้น อัลบั้มนี้ ออกจำหน่ายในวันที่ 7 พฤศจิกายน พ.ศ. 2549
อัลบั้มนี้สื่อถึงการเริ่มต้นใหม่บนเส้นทางสายดนตรีอีกครั้งของบิ๊กแอส หลังจากผ่านพ้นอุปสรรคขวากหนามที่เคยเกิดขึ้น ดังนั้น 10 เพลงในอัลบั้มนี้จึงเต็มไปด้วยเพลงที่มีความหมายในแง่ดี ให้กำลังใจ อีกทั้งยังพูดถึงความจริงของสังคมว่าเราแข่งกันไปเพื่ออะไร ทำร้ายกันเหยียบกันไปเพื่ออะไร
เพลงเปิดตัวอัลบั้มนี้ คือ "ปลุกใจเสือป่า" จากผลงานการแต่งเนื้อร้องของกบ มือกลอง เป็นเพลงปลุกใจด้วยเนื้อหาที่หนักแน่นและเร้าใจ บอกแก่ผู้ที่กำลังท้อแท้ให้ลุกขึ้นมาสู้เพื่อเอาชนะอุปสรรค ส่วนเพลงต่อมา "ข้าน้อยสมควรตาย" ยังคงเป็นเพลงเนื้อหาแรง ๆ ในแนว บิ๊กแอส
นอกจากนี้ ยังมีเพลงช้าน่าฟัง อาทิเช่น "คนหลงทาง" กับความหมายของรักในอีกแง่มุม ของคนที่พร้อมจะเสียสละความรักนี้ไปให้กับคนอื่นที่เพียบพร้อมมากกว่าตัวเอง และ "พรหมลิขิต" เพลงที่มีเนื้อหาสื่อถึงความรักที่ถูกกำหนดเอาไว้แล้ว ท่ามกลางคนที่มีอยู่เป็นล้าน ๆ คน จึงทำให้คนสองคนมาเจอกันและพบรักกันได้
โฟร์เอส
โฟร์เอส () เป็นค่ายเพลงลูกทุ่งชื่อดังในอดีดของประเทศไทย ก่อตั้งขึ้นเมื่อราวปี พ.ศ. 2536 ชื่อค่ายนี้มาจากผู้ก่อตั้ง 4 คน คือ คุณมานิตย์ สีเลี้ยง, คุณสุชัย วงศ์ดำเนินสะดวก, คุณสมเกียรติ และ คุณสุชิน ควรสงวน โดยรับหน้าที่สร้างสรรค์ผลงานเพลงและจัดจำหน่ายเอง ในแนวลูกทุ่ง เพลงแหล่ รำวง มีศิลปินลูกทุ่งประดับสังกัดไว้หลายคน อาทิ เอกราช สุวรรณภูมิ ยอดรัก สลักใจ, ไวพจน์ เพชรสุพรรณ, ทศพล หิมพานต์, ยุ้ย ญาติเยอะ เป็นต้น นอกจากนี้ยังได้สร้างความต่างจากค่ายอื่นทางด้านการโปรโมท โดยใช้คุณสุชิน หนึ่งในผู้บริหารของค่ายปรากฏตัวในโฆษณาผลงานเพลงทุกชุดด้วยสโลแกนว่า ""โฟร์เอสสร้างสรรค์เพลงดีมีคุณภาพอีกแล้วครับท่าน"" จนเป็นที่คุ้นหูของคนทั่วไปและกลายเป็นสัญลักษณ์ของค่ายนี้เรื่อยมา
ปัจจุบัน "โฟร์เอส" ยังคงดำเนินธุรกิจต่อในชื่อ "โฟร์เอส ไทยแลนด์" ส่วนคุณสุชิน หรือ "ชิน โฟร์เอส" ได้ขอแยกตัวจากโฟร์เอสเดิมตั้งแต่ต้นปี พ.ศ. 2552 เนื่องจากผู้ร่วมหุ้นทุกๆ คนเอือมระอากับสภาวะเทปผีซีดีเถื่อนจึงรู้สึกท้อแท้จนขาดกำลังใจที่จะทำงานต่อ โดยได้มอบลิขสิทธิ์ผลงานจากโฟร์เอสเดิมเกือบทั้งหมดให้บริษัท "บีเคพี" จัดจำหน่าย และเปิดค่ายใหม่นามว่า "ชิน โฟร์เอส" ต่อมาเปลี่ยนเป็นบริษัท ""อีกแล้วครับท่าน"" จำกัด แต่ยังคงใช้กลยุทธ์การโฆษณาพร้อมสโลแกนติดตัวมาแต่ดั้งเดิมของคุณสุชิน
ปัจจุบันค่ายโฟร์เอสได้ปิดตัวลงไปแล้ว เหลือแต่ศิลปินในสังกัดเท่านั้น ที่จะทำให้ค่ายดำเนินการต่อ ส่วนลิขสิทธิ์เพลงของค่าย ได้ยกให้ บริษัท จีเอ็มเอ็ม แกรมมี่ เป็นผู้ถือสิขสิทธิ์ต่อไป
สะพานจันทร์สม
สะพานจันทร์สม หรือ สะพานจันทร์สมอนุสรณ์ เป็นสะพานคนเดินข้ามแม่น้ำปิง สร้างขึ้นในปี พ.ศ. 2421 โดยนายชีค มิชชันนารี เพื่อให้ชาวบ้านสัญจรระหว่างชุมชนวัดเกต กับชุมชนบริเวณตลาดวโรรสในปัจจุบัน เป็นสะพานที่มีความสำคัญในการเป็นทางเชื่อมระหว่างชุมชนแหล่งเศรษฐกิจสำคัญของเมืองเชียงใหม่ ฝั่งตะวันออกและฝั่งตะวันตกของแม่น้ำปิง รวมถึงเป็นสะพานที่เป็นสัญลักษณ์ของความสัมพันธ์ระหว่างพ่อค้าชาวปากีสถาน และชาวไทย
สะพานจันทร์สม ก่อสร้างขึ้นด้วยไม้สัก ในปี พ.ศ. 2421 ต่อมาในปี พ.ศ. 2483 ได้มีการรื้อถอนสะพานเก่าเนื่องจากไม้ผุพัง ทำให้ราษฎรเกิดความลำบากในการสัญจรไปมาระหว่างกัน ทางราชการจึงสร้างสะพานไม้ไผ่ขึ้นมาใช้ทดแทน ซึ่งชาวบ้านเรียกว่า "ขัวแตะ" หมายถึง สะพานที่สร้างโดยใช้ไม้ไผ่สาน
ในปี พ.ศ. 2507 นายโมตีราม โกราน่า (นายมนตรี โกศลาภิรมย์) เจ้าของกิจการขายผ้าชาวอินเดีย ได้บริจาคเงินจำนวน 2 แสนบาทให้เทศบาลเชียงใหม่ สร้างสะพานคอนกรีตถาวรแทนสะพานขัวแตะ เพื่อเป็นอนุสรณ์ถึงความรักของตน กับนางจันทร์สม ซึ่งใช้สะพานนี้ในการสัญจรไปมาตลอด ชาวบ้านจึงให้ชื่อสะพานนี้ว่า "สะพานจันทร์สม" หรือชื่ออื่นอีกหลายๆ ชื่อที่มีการเรียกขานสะพานนี้ เช่น ขัวแขก (สะพานแขก)
พ.ศ. 2554 สะพานมีการปิดซ่อมแซมโดยเทศบาลนครเชียงใหม่ ระหว่างนั้น กรมเจ้าท่า ได้ร้องต่อศาลปกครองว่าสะพานนี้สร้างโดยไม่ได้รับอนุญาตและมีการบุกรุกลำน้ำปิง ต่อมา ศาลสั่งให้ระงับซ่อมแซมและให้รื้อถอนตามคำร้องของกรมเจ้าท่า เทศบาลเห็นว่าสะพานนี้ไม่ได้สร้างขึ้นใหม่ สะพานปัจจุบันมีอายุกว่า 50 ปี และมีประวัติมานานนับร้อยปี จึงยื่นอุธรณ์ขอสร้างใหม่ ศาลจึงอนุญาตให้มีการสร้างได้
สะพานจันทร์สมอนุสรณ์ เปิดใช้งานอย่างเป็นทางการอีกครั้ง เมื่อวันที่ 14 สิงหาคม 2559
วิเชียร อัศว์ศิวะกุล
วิเชียร อัศว์ศิวะกุล (หรือ วิเชียร อัศว์วิเศษศิวะกุล) (เกิด 10 มีนาคม พ.ศ. 2494) เป็นนักธุรกิจชาวไทย อดีตประธานบริษัท นิธิทัศน์ โปรโมชั่น
วิเชียร เกิดเมื่อวันที่ 10 มีนาคม พ.ศ. 2494 ที่ ถนนท่าดินแดง ฝั่งธนบุรี กรุงเทพมหานคร ในครอบครัวที่เปิดร้านขายของชำชื่อ วันชัยสโตร์ พออายุได้ 16 ปี จึงได้เข้ามาคุมและบริหารงานที่ร้าน เมื่ออายุได้ 24 ปีก็ได้ออกไปทำงานข้างนอกด้วยการเป็นคนหาโฆษณาให้กับนิตยสาร รจนา จนได้รู้จักกับสปอนเซอร์ชื่อดังเช่นคุณ บุญชัย โชควัฒนา แห่ง สหพัฒนพิบูล จึงทำให้มีช่องทางมาทำรายการทางโทรทัศน์เช่น แม่บ้านสมองไว, เสาร์สนุก โดยเฉพาะรายการเสาร์สนุกนั้นกลายเป็นจุดเริ่มต้นที่ทำให้วิเชียรได้ก่อตั้งนิธิทัศน์ขึ้นมาในปี พ.ศ. 2525 แต่ในปัจจุบันวิเชียรยุติบทบาทการบริหารนิธิทัศน์แล้วโดยได้ยกลิขสิทธิ์ทั้งหมดให้กับทายาททั้ง 3 คนดูแลแทน
ย้อนรอยค่ายเพลง "นิธิทัศน์ฯ" กับชีวิตที่น่าอิจฉาของ วิเชียร อัศว์ศิวะกุล
http://forwardmag.com/webboard/post-746553.html
เปิดใจ วิเชียร อัศว์วิเศษศิวะกุล ตัวจริง-เสียงจริง แห่ง 'นิธิทัศน์ฯ' กับคลัง 'เพลงวันวาน' ระดับพันล้าน http://www.nationweekend.com/home/article/1066/11210/%E0%B9%80%E0%B8%9B%E0%B8%B4%E0%B8%94%E0%B9%83%E0%B8%88-%E0%B8%A7%E0%B8%B4%E0%B9%80%E0%B8%8A%E0%B8%B5%E0%B8%A2%E0%B8%A3-%E0%B8%AD%E0%B8%B1%E0%B8%A8%E0%B8%A7%E0%B9%8C%E0%B8%A7%E0%B8%B4%E0%B9%80%E0%B8%A8%E0%B8%A9%E0%B8%A8%E0%B8%B4%E0%B8%A7%E0%B8%B0%E0%B8%81%E0%B8%B8%E0%B8%A5-%E0%B8%95%E0%B8%B1%E0%B8%A7%E0%B8%88%E0%B8%A3%E0%B8%B4%E0%B8%87-%E0%B9%80%E0%B8%AA%E0%B8%B5%E0%B8%A2%E0%B8%87%E0%B8%88%E0%B8%A3%E0%B8%B4%E0%B8%87-%E0%B9%81%E0%B8%AB%E0%B9%88%E0%B8%87-%E0%B8%99%E0%B8%B4%E0%B8%98%E0%B8%B4%E0%B8%97%E0%B8%B1%E0%B8%A8%E0%B8%99%E0%B9%8C%E0%B8%AF-%E0%B8%81%E0%B8%B1%E0%B8%9A%E0%B8%84%E0%B8%A5%E0%B8%B1%E0%B8%87-%E0%B9%80%E0%B8%9E%E0%B8%A5%E0%B8%87%E0%B8%A7%E0%B8%B1%E0%B8%99%E0%B8%A7%E0%B8%B2%E0%B8%99-%E0%B8%A3%E0%B8%B0%E0%B8%94%E0%B8%B1%E0%B8%9A%E0%B8%9E%E0%B8%B1%E0%B8%99%E0%B8%A5%E0%B9%89%E0%B8%B2%E0%B8%99.html
https://www.facebook.com/nationweekend/posts/300767760023442
อาเซียนทีวี
สถานีโทรทัศน์แห่งอาเซียน () หรือ อาเซียนทีวี เป็นช่องรายการที่ผลิตโดย บริษัท อสมท จำกัด (มหาชน) ในนาม สถานีโทรทัศน์ผ่านดาวเทียมเอ็มคอท ได้ร่วมกับ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ตามมติของคณะรัฐมนตรี ซึ่งประชุมที่อำเภอชะอำ จังหวัดเพชรบุรี เมื่อวันที่ 20 ตุลาคม พ.ศ. 2552 ออกอากาศต่อจาก เอ็มคอท สถานีที่ 2 (MCOT 2) เพื่อนำเสนอรายการเชิงศิลปวัฒนธรรม เอกลักษณ์ทางสังคมและเศรษฐกิจ วิถีชีวิต สารคดี ตลอดจนข่าวสารและความเป็นไป ของประเทศต่างๆ ซึ่งเป็นสมาชิกถาวรของสมาคมประชาชาติแห่งเอเชียตะวันออกเฉียงใต้ เพื่อเป็นสื่อกลางในการประสานความเข้าใจอันดีของชาติสมาชิก ทั้งระหว่างรัฐต่อรัฐ รัฐต่อประชาชน และประชาชนต่อประชาชน โดยออกอากาศทางช่อง 99 ในระบบดิจิตอลของทรูวิชั่นส์, เครือข่ายดาวเทียมซี-แบนด์ และทางเว็บไซต์อย่างเป็นทางการ ตอนหลังได้ออกอากาศผ่านจานเหลือง ดีทีวี ทางช่อง 115 ในระบบกล่องทุกรุ่น อย่างเป็นทางการ
อาเซียนทีวี เริ่มออกอากาศเมื่อการประชุมสุดยอดผู้นำอาเซียน ที่ชะอำและหัวหิน หลังจากนั้นมีรายการที่เกี่ยวกับอาเซียนและการถ่ายทอดสดสำคัญ ๆ
เมื่อวันที่ 12 สิงหาคม พ.ศ. 2555 เวลา 0.00 น. อาเซียนทีวี ยุติออกอากาศลงแล้ว โดยมีช่อง เอ็มคอท เวิลด์ (MCOT World)ออกอากาศแทน
วัดพระธาตุดอยห้างบาตร
วัด﻿พระธาตุดอยห้างบาตร เป็นวัดราษฎ์ ตั้งอยู่ ณ บ้านห้วยไซใต้ ตำบลห้วยยาบ อำเภอบ้านธิ จังหวัดลำพูน ห่างจากตัวอำเภอบ้านธิ ประมาณ 9 กิโลเมตร
พระธาตุดอยห้างบาตร เป็นเจดีย์ทรงจตุรมุขสีขาว มีฉัตรทองอยู่ยอดเจดีย์ ไม่ปรากฏหลักฐานการสร้าง ตามตำนานเล่าว่าพระสัมมาสัมพุทธเจ้า เสด็จมาบริเวณนี้ และได้เตรียมเสด็จออกบิณฑบาต ซึ่งภาษาพื้นเมืองเรียกว่า “ห้างบาตร” พื้นที่ดังกล่าวปรากฏร่องรอยเป็นหลุมลึกลงไปในหินดินดานและมีมณฑปครอบไว้ พระธาตุแห่งนี้อยู่บนยอดดอยจึงสามารถมองเห็นทิวทัศน์เบื้องล่างได้ไกล
นิโคล ฟ็อกซ์
นิโคล ฟ็อกซ์ () เป็นนางแบบชาวอเมริกัน มาจาก ลุยส์วิลล์ รัฐโคโลราโดจบการศึกษาจาก Monarch High Schoolและได้เข้าศึกษาเรียนต่อที่ University of Colorado ทางด้าน วิจิตรศิลป์ เธอฝันที่จะได้เป็น จิตรกร,ผู้ประกาศข่าว และยังรวมถึง นักเขียน อีกด้วย
นิโคลเป็นผู้ผ่านรอบคัดเลือกรอบ 14 คนสุดท้ายของรายการ อเมริกาส์เน็กซต์ท็อปโมเดล ฤดูกาลที่ 13 ซึ่งเป็นฤดูกาลสำหรับสาวที่สูงไม่เกิน 5 ฟุต 7 และเธอก็เป็นผู้ชนะในฤดูกาลนั้น ไม่กี่เดือนก่อนที่จะเปิดรอบคัดตัว นิโคลก็ได้พบกับช่างภาพเดนเวอร์ ที่อาร์ทแกลอรี่ ซึ่งเขาได้แนะนำให้เธอลองมาออดิชั่นเหมือนกับที่เคยแนะนำ แอลลิสัน ฮาร์วาร์ด  จาก อเมริกาส์เน็กซต์ท็อปโมเดล ฤดูกาลที่ 12 มาแล้ว
ตลอดการแข่งขัน นิโคลชนะรางวัลในการแข่งประจำสัปดาห์ 2 ครั้ง ถูกเรียกเป็นคนแรกในห้องตัดสิน 3 ครั้ง และถึงแม้ใครๆ จะบอกว่าเธอเป็นคนที่บุคลิกภาพไม่ดี แต่นิโคลไม่เคยต้องยืนเป็นสองคนสุดท้ายเลยซักครั้ง ในการตัดสินครั้งสุดท้าย นิโคลถูกประเมินว่ามีศักยภาพในการแบบนางแบบชั้นสูงที่สุด ถึงแม้ว่าจะเดินแบบไม่ดีเท่าไหร่ก็ตาม และเธอก็ได้รับเลือกให้เป็นผู้ชนะในฤดูกาลนั้นเอง ซึ่งเธอได้พูดถึงความรู้สึกของตัวเองไว้ว่า
ตอนนี้นิโคลได้เซ็นสัญญากับโมเดลลิ่ง เอเจนซี่ Wilhelmina ได้ถ่ายแบบ 6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl อเล็กซานดร้า ฟ็อกซ์ น้องสาวของนิโคลได้กล่าวว่า "เธอดีใจที่พี่สาวของเธอทำได้ แต่ถึงตอนนี้นิโคลจะสามารถยืนอยู่ต่อหน้ากล้องได้ทั้งวัน แต่ก็ยังคงประหม่าเวลาต้องพบปะผู้คนอยู่เหมือนเดิม"
ปัจจุบันนิโคลเป็นนางแบบอยู่ในสังกัดของ เอเจนซี่ Wilhelmina
นอกจากการได้ถ่ายแบบลงในนิตยสาร เซเว่นทีน 6 หน้าเต็ม และโฆษณาอายไลนเนอร์ของคัฟเวอร์เกิลร์ ที่เป็นรางวัลของผู้ชนะของรายการ อเมริกาส์เน็กซต์ท็อปโมเดล แล้ว นิโคลยังได้ลงนิตยสาร Illiterate Magazine ขึ้นหน้าแรกของเว็บไซต์ AOL.com และได้ลงหนังสือ OK! Magazine อีกด้วย นอกจากนี้แฟชั่นโชว์ในงาน Wild Fox Couture's 2010 ร่วมกับนางแบบชื่อดัง ราเชล บอลลอนเจอร์ เป็นพรีเซนเตอร์โฆษณาให้กับ Spirit Hoods และ Forever 21 และยังเป็นแบบให้กับคอเล็คชั่นในฤดูใบไม้ผลิให้กับ สตีฟ แมดเดน อีกด้วย
ในเดือนมกราคม ปี 2553 นิโคลได้เดินแบบให้กับคอเล็คชั่นใหม่ล่าสุดในฤดูใบไม้ผลิและหน้าร้อนให้กับ อเล็กแซนเดอร์ แม็คควีนส์
กองทัพอำมหิต
อะโพคาลิปส์ นาว () เป็นภาพยนตร์สงครามที่ออกฉายในปี พ.ศ. 2522 กำกับโดยฟรานซิส ฟอร์ด คอปโปลา นำแสดงโดยมาร์ติน ชีน และมาร์ลอน แบรนโด มีเนื้อเรื่องเกิดขึ้นระหว่างสงครามเวียดนาม เกี่ยวกับทหารหน่วยรบพิเศษของสหรัฐอเมริกาสองคน คือ ร้อยเอกเบนจามิน แอล วิลลาร์ด (รับบทโดย มาร์ติน ชีน) ทหารหน่วย MACV-SOG (Military Assistance Command, Vietnam - Studies and Observations Group) ที่ได้รับคำสั่งจากผู้บังคับบัญชา ให้เข้าไปในป่าดงดิบในเวียดนาม เพื่อล่าสังหารพันเอกวอลเทอร์ อี. เคิร์ทซ (รับบทโดย มาร์ลอน แบรนโด) ผู้บังคับหน่วยรบพิเศษกรีนแบเรต์ ที่ละทิ้งหน้าที่ และผู้บังคับบัญชาแทงบัญชีว่าเป็นบุคคลวิกลจริต
บทภาพยนตร์เขียนโดยคอปโปลา และจอห์น มิเลียส โดยดัดแปลงจากนวนิยายเรื่อง "Heart of Darkness" และ "Lord Jim" ของโจเซฟ คอนราด
ภาพยนตร์ได้รับรางวัลปาล์มทองคำจากเทศกาลภาพยนตร์เมืองคานส์ และได้รับการเสนอชื่อเข้าชิงรางวัลออสการ์และรางวัลลูกโลกทองคำ สาขาภาพยนตร์ยอดเยี่ยม และได้รับการบรรจุชื่อเป็นภาพยนตร์ที่ต้องอนุรักษ์ใน National Film Registry โดยหอสมุดรัฐสภาอเมริกัน ในปี พ.ศ. 2543
หนังเรื่องนี้ใช้เวลาสร้างนานมาก เนื่องจากปัญหาเรื่องหัวใจของชีนและปัญหาความอ้วนของแบรนโด จนนักข่าวบันเทิงบันทึกให้ว่า "Apocalypse Later"
แอนเจิลแอร์ไลน์
แองเจิลแอร์ไลน์ () เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้
สถาปัตยกรรมจอร์เจียน
สถาปัตยกรรมจอร์เจียน () เป็นลักษณะสถาปัตยกรรมที่รุ่งเรืองระหว่าง ค.ศ. 1720 จนถึง ค.ศ. 1840 ซึ่งตรงกันกับรัชสมัยพระเจ้าจอร์จสี่พระองค์ในราชวงศ์แฮโนเวอร์ที่ครองราชย์ในสหราชอาณาจักร ได้แก่ พระเจ้าจอร์จที่ 1 พระเจ้าจอร์จที่ 2 พระเจ้าจอร์จที่ 3 และพระเจ้าจอร์จที่ 4 ผู้ทรงครองราชย์ระหว่างเดือนสิงหาคม ค.ศ. 1714 มาจนกระทั่งถึงเดือนมิถุนายน ค.ศ. 1830
สถาปัตยกรรมจอร์เจียเป็นลักษณะสถาปัตยกรรมที่ตามมาจากสถาปัตยกรรมบาโรกแบบอังกฤษของเซอร์คริสโตเฟอร์ เร็น, เซอร์จอห์น แวนบรูห์ และ นิโคลัส ฮอคสมัวร์ สถาปนิกคนสำคัญผู้สนับสนุนให้มีการเปลี่ยนแปลงจากบาโรกคือโคเลน แคมพ์เบลล์ผู้ประพันธ์หนังสือที่มีอิทธิพล “"Vitruvius Britannicus"” (); ริชาร์ด บอยล์ เอิร์ลแห่งคอร์คที่ 4 และลูกศิษย์เอกวิลเลียม เคนท์; ทอมัส อาร์เชอร์; และ จาโคโม เลโอนิผู้ใช้เวลาส่วนใหญ่ในอังกฤษ
ลักษณะของสถาปัตยกรรมจัดได้เป็นหลายประเภท แต่ลักษณะจอร์เจียหลักเป็นได้ทั้งสถาปัตยกรรมพาลเลเดียนและกอทิก และแบบจีน (Chinoiserie) ซึ่งเป็นลักษณะที่คู่กับโรโกโกของยุโรป ตั้งแต่กลางคริสต์ทศวรรษ 1760 การก่อสร้างสถาปัตยกรรมฟื้นฟูคลาสสิกก็เป็นที่นิยมกันอย่างแพร่หลาย โดยมีสถาปนิกผู้นำเช่นโรเบิร์ต อาดัม, เจมส์ กิบส์, เซอร์วิลเลียม เชมเบอร์ส, เจมส์ วัตต์, เฮนรี ฮอลแลนด์ และเซอร์จอห์น โซน สถาปัตยกรรมฟื้นฟูกรีกก็ได้รับการผสานเข้าไปในลักษณะของสถาปัตยกรรมแบบจอร์เจีย ซึ่งเป็นลักษณะของสถาปัตยกรรมที่มีความสมส่วนและความสมมาตร ความสูงของหน้าต่างก็ใช้การคำนวณจากอัตราส่วนง่ายๆ ระหว่างความสูงและความกว้างหรือกับรูปทรงของห้อง คำว่า "Regular" เป็นคำที่ใช้ที่เป็นัยยะถึงความสมมาตร และ ความสัมพันธ์อันใกล้ชิดกับกฎของสถาปัตยกรรมแบบคลาสสิก ถ้าขาดความสมมาตรจากการต่อเติมสถาปัตยกรรมแบบจอร์เจียกับสิ่งก่อสร้างเก่าก็จะถือว่าเป็นข้อบกพร่อง ความได้สัดส่วนที่เป็นระเบียบของด้านหน้าอาคารที่รายถนนเป็นวัตถุประสงค์ของการออกแบบเมืองของสถาปัตยกรรมแบบจอร์เจีย การออกแบบสถาปัตยกรรมแบบจอร์เจียมักจะวางตามแบบลักษณะสถาปัตยกรรมแบบคลาสสิก (Classical order) และการตกแต่งที่มาจากกรีกและโรมันโบราณ วัสดุที่ใช้ในการก่อสร้างมักจะเป็นอิฐหรือหิน สีที่ใช้ก็มักจะเป็นสีแดง, ส้ม หรือ ขาว แต่สถาปัตยกรรมแบบจอร์เจียสมัยใหม่ใช้สีมากกว่าสีที่กล่าว
องค์การส้วมโลก
องค์การส้วมโลก () เป็นองค์การไม่แสวงหาผลประโยชน์ที่ดำเนินการเพื่อปรับปรุงส้วมและสุขอนามัยทั่วโลก โดยองค์การส้วมโลกมุ่งเน้นไปที่ห้องส้วมมากกว่าด้านประปา องค์การก่อตั้งในปี 2001 กับประเทศสมาชิก 15 ประเทศ ที่ปัจจุบันมีองค์การ 151 องค์การใน 53 ประเทศ ที่ทำงานร่วมกำจัดสิ่งเลวร้ายและการสุขาภิบาลอย่างยั่งยืน ซึ่งองค์การยังเป็นผู้จัดการประชุมส้วมโลก
เคลแลน ลุตซ์
เคลแลน คริสโตเฟอร์ ลุตซ์ () เกิดเมื่อวันที่ 15 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทเอมเมตต์ คัลเลน ในภาพยนตร์ปี 2008 เรื่อง "แวมไพร์ ทไวไลท์" และภาคต่อ ก่อนหน้านั้นเขาเป็นนายแบบให้กับ Abercrombie & Fitch
ซัมมิตเอนเตอร์เทนเมนต์
ซัมมิตเอนเตอร์เทนเมนต์ () เป็นสตูดิโออิสระสัญชาติอเมริกัน มีสำนักงานใหญ่อยู่ที่ยูนิเวอร์แซลซิตี รัฐแคลิฟอร์เนีย ซึ่งมีออฟฟิสอยู่ในลอนดอนมีผลงานที่ประสบความสำเร็จอย่างเช่นภาพยนตร์เรื่อง "แวมไพร์ ทไวไลท์" หนังความรักวัยรุ่นเกี่ยวกับแวมไพร์ซึ่งสร้างมาจากหนังสือขายดีของสเตเฟนี เมเยอร์ ในชื่อเรื่อง "ทไวไลท์" ในฤดูใบ้ไม้ผลิปี 2009 มีภาพยนตร์เรื่อง "Knowing" เป็นภาพยนตร์เรื่องที่ 2 ของบริษัทที่เปิดตัวที่อันดับ 1 บนตารางบ็อกซ์ออฟฟิส ทำรายได้ 182,492,056 เหรียญสหรัฐทั่วโลก จากนั้นมีผลงานภาพยนตร์อย่าง "Next Day Air" ($10,027,047), "The Hurt Locker" ($15,218,783 ทั่วโลก) และยังมีภาพยนตร์แอนิเมชันเรื่อง "Astro Boy" มีหนังสยองขวัญวัยรุ่นเรื่อง "Sorority Row" ($14,826,298 ทั่วโลก) รวมถึงภาพยนตร์ภาคต่อใน "แวมไพร์ ทไวไลท์ 2 นิวมูน"
เดธแคบฟอร์คิวตี
เดธแคบฟอร์คิวตี () เป็นวงอินดี้ร็อกอเมริกัน ก่อตั้งวงในเบลลิงแฮม รัฐวอชิงตันในปี 1997 สมาชิกวงประกอบด้วย เบนจามิน กิบบาร์ด (ร้อง, กีตาร์), คริส วอลลา (กีตาร์ ภาคผลิต), นิก ฮาร์เมอร์ (เบส) และเจสัน แม็กเกอร์ (กลอง) กิบบาร์ดได้ชื่อวงมาจากชื่อเพลงที่เขียนโดยนีล อินเนสและวิเวียน สแตนแชล ที่แสดงโดยวงบอยโซด็อกดู-ดาห์แบนด์ ในภาพยนตร์ของวงเดอะบีตเทิลส์ในปี 1967 ที่ชื่อ "Magical Mystery Tour"
ผลงานอัลบั้มแรกของกิบบาร์ดที่ชื่อ "You Can Play These Songs with Chords" ออกเป็นเดโม่และทำให้พวกเขาได้สัญญากับค่ายเพลงบาร์ซักเรเคิดส์ และเป็นเวลาที่กิลลาร์ดตัดสินใจจะขยับขยายงานให้ครบวง และได้หาสมาชิกเข้าร่วม วงออกผลงานอัลบั้ม 6 สตูดิโออัลบั้ม 5 อีพี และ 1 เดโฒ่ ผลงานชุด "Narrow Stairs" ออกขายเมื่อวันที่ 12 พฤษภาคม ค.ศ. 2008 ในสหราชอาณาจักรและเมื่อ 13 พฤษภาคม 2008 ในสหรัฐอเมริกา
ปริศนา พรายแสง
ปริศนา พรายแสง หรือ ปุ๊กกี้ เกิดเมื่อวันที่ 26 พฤษภาคม พ.ศ. 2522 เป็นนักร้องลูกครึ่งไทย-ออสเตรเลีย เข้าสู่วงการ และเป็นที่รู้จักอย่างมากจากการเป็นนักร้อง ภายใต้สังกัดอาร์เอส โปรโมชั่น มีชื่อเสียงจากเพลง SHA-LA-LA-LA, แข็งใจ, ขอแค่มีเธอ, Z เลย เป็นต้น
ปริศนา พรายแสง (ชื่อเล่น ปุ๊กกี้) มีชื่อภาษาอังกฤษว่า พริสซิลลา จิวเมลลี่ เกิดเมื่อวันที่ 26 พฤษภาคม พ.ศ. 2522 เป็นอดีตนักร้องลูกครึ่งไทย-ออสเตรเลีย โดยบิดามารดามีกิจการท่องเที่ยวระหว่างประเทศ มีผลงานเพลงกับค่ายอาร์เอส
เริ่มแรกปริศนา พรายแสง ได้เซ็นสัญญาเป็นนักร้องในค่าย VIP เของเศรษฐา ศิระฉายา แต่เนื่องจากค่ายเพลงปิดตัวไปทำให้ไม่มีอัลบั้มเพลงออกมา หลังจากนั้นได้ส่งเดโมไปที่ค่ายเพลงอาร์เอส.โปรโมชั่น และผ่านการคัดเลือกให้เซ็นสัญญา โดยเริ่มผลงานแรกในวงการบันเทิงด้วยการแสดงมิวสิคซีรีส์ในอัลบั้มชุดแรกของศรราม เทพพิทักษ์ ในช่วงต้นปี พ.ศ. 2538 ซึ่งมิวสิคซีรีส์ดังกล่าวถูกนำมาตัดต่อเป็นมิวสิควิดีโอเพลง "อย่าใส่ใจ" หลังจากนั้นช่วงกลางปี พ.ศ. 2538 ได้ร้องเพลงประกอบละครเรื่องเงาราหูทางช่อง 3 ในเพลง "คงมีสักวัน" ซึ่งถือเป็นผลงานเพลงแรกในฐานะนักร้อง
ช่วงต้นปีพ.ศ. 2539 ปุ๊กกี้ได้มีผลงานเพลงอัลบั้มแรกในชื่ออัลบั้ม Pookie วางแผงเมื่อวันที่ 14 กุมภาพันธ์ พ.ศ. 2539 มีเพลงฮิตเช่น "แข็งใจ" "Z เลย" "ขอแค่มีเธอ" "เหตุผลข้อเดียว" "ช็อกโกแลต" และ "เป็นไปได้ไหม" โดยเพลง "ขอแค่มีเธอ" ยังได้ถูกนำไปประกอบละครเรื่องปีหนึ่งเพื่อนกันและวันอัศจรรย์ของผม อีกด้วย อัลบั้มชุดนี้ได้มีการเปลี่ยนปกฉลองความสำเร็จซึ่งมียอดขายมากกว่าหนึ่งล้านตลับ และยังเป็นอัลบั้มที่มียอดจำหน่ายสูงสุดติดอันดับท็อป 5 ของประเทศไทยในปีนั้นอีกด้วย
ในช่วงปลายปีดังกล่าวได้ร้องเพลงประกอบภาพยนตร์ ล่องจุ๊น ขอหมอนใบนั้นที่เธอฝันยามหนุน ในเพลง "พรุ่งนี้" ซึ่งได้รับรางวัลเพลงประกอบภาพยนตร์ยอดเยี่ยมจากงานประกาศผลตุ๊กตาทองในปีนั้นอีกด้วย
หลังจากนั้นในปีพ.ศ. 2540 ได้มีอัลบั้มพิเศษออกมา โดยเป็นการนำเพลงเก่า ทั้งเพลงไทยและเพลงสากลมาร้องใหม่ ในอัลบั้ม Wowderful! มีเพลงฮิตเช่น SHA-LA-LA-LA-LA "ใกล้" (เพลงใหม่เพลงเดียวในอัลบั้ม) "ไม่เคยรักกันเลยใช่ไหม" (เพลงเก่าของหนุ่ม ศรราม เทพพิทักษ์) และ "HOW CAN LOVE HURT SO MUCH" และอัลบั้มนี้ก็มียอดขายมากกว่าล้านตลับเช่นกัน
ปริศนา จบการศึกษาระดับปริญญาตรี TAFE College Sydney Australia ด้านครอบครัว สมรสครั้งแรกกับสุรพันธุ์ จำลองกุล (ต๋อง) อดีตนักร้องวงทู ที่ตกเป็นข่าวฮือฮาในเรื่องที่อายุยังน้อยและกำลังมีชื่อเสียงในวงการเพลง อีกทั้งยังเป็นการไม่เห็นด้วยของมารดา มีลูกด้วยกัน 2 คน โดยคนโตเป็นลูกสาว อีกคนเป็นลูกชาย แต่ต่อมาทั้งสองระหองระแหงจนถึงขั้นหย่าร้างกันเมื่อกลางปี 2547
และได้สมรสครั้งที่ 2 กับปาณสาร จันทร์หอม ได้ไปตั้งรกรากที่ประเทศออสเตรเลีย แต่แต่งงานได้ปีกว่าก็หย่าขาดกับสามี และย้ายกลับมาประเทศไทย ทำธุรกิจ จนกระทั่งมีลูกกับกับสามีนักธุรกิจส่งออกเสื้อผ้าสำเร็จรูป
ฟรอมมีทูยู
"ฟรอมมีทูยู" () เป็นเพลงที่เขียนโดยจอห์น เลนนอนและพอล แม็กคาร์ตนีย์ ออกเป็นซิงเกิ้ลโดยวงเดอะบีตเทิลส์ในปี ค.ศ. 1963 เป็นซิงเกิ้ลอันดับ 1 ในสหราชอาณาจักร แต่ไม่ประสบความสำเร็จในสหรัฐอเมริกาเมื่อครั้งที่ออกในช่วงแรก และถือเป็นเพลงท้าย ๆ ที่มีเครดิตเขียนว่า "แม็กคาร์ตนีย์-เลนนอน" ที่ต่อมาเริ่มใช้เครดิตเป็น "เลนนอน-แม็กคาร์ตนีย์"
ดีทูบี (อัลบั้ม)
ดีทูบี () เป็นอัลบั้มเพลงลำดับที่ 1 ของวงดีทูบี ภายใต้สังกัด อาร์เอส โปรโมชั่น ออกจำหน่ายในปี พ.ศ. 2544
บ็อบบี้ บราวน์
โรเบิร์ต แบริสฟอร์ต "บ็อบบี้" บราวน์ () เกิดเมื่อวันที่ 5 กุมภาพันธ์ ค.ศ. 1969 เป็นนักร้อง นักแต่งเพลงแนวอาร์แอนด์บี ชาวอเมริกัน ประสบความสำเร็จในฐานะวงป็อปที่ชื่อ นิวเอดิชัน บราวน์ออกผลงานในฐานะศิลปินเดี่ยวในปี 1987 มีเพลงฮิตติดท็อป 10 บิลบอร์ดหลายเพลง และยังเคยได้รับรางวัลแกรมมี่ เขาเป็นผู้บุกเบิกเพลงแนวนิวแจ็กสวิง ดนตรีผสมผสานระหว่างฮิปฮอปและอาร์แอนด์บี ผลงานอัลบั้มชุดที่ 2 "Don't Be Cruel" มีเพลงดังอย่างเช่น "My Prerogative" บราวน์เคยแต่งงานกับนักร้องสาววิตนีย์ ฮูสตัน เขายังแสดงในรายการเรียลลิตี้ที่ชื่อ "Being Bobby Brown"
แพตตี ลาเบลล์
แพตตี ลาเบลล์ () เกิดเมื่อวันที่ 24 พฤษภาคม ค.ศ. 1944 เป็นนักร้องแนวอาร์แอนด์บีและโซล นักแต่งเพลงและนักแสดง ชาวอเมริกัน เธอเป็นผู้นำ 2 วงคือวงแพตตี ลาเบลล์แอนด์เดอะบลูเบลส์ ที่ได้รับความนิยมบางส่วนในชาร์ตเพลงป็อปในคริสต์ทศวรรา 1960 และวงลาเบลล์ ที่ประสบความนิยมในกระแสหลักในปี 1974 กับเพลงฮิต "Lady Marmalade" เธอยังประสบความสำเร็จในฐานะศิลปินเดี่ยวมีซิงเกิ้ลอันดับ 1 ในสหรัฐอเมริกาในปี 1986 กับเพลง "On My Own" ที่ร่วมร้องกับไมเคิล แม็กโดนัลด์ และเพลงของเธอยังได้ประกอบภาพยนตร์ เจมส์ บอนด์ 007 รหัสสังหาร คือเพลง If You Asked Me To และเพลง If Only You Knew ติดชาร์ต US Billboard Hot R&B Singles อันดับ 1 ปี 1984 (2527)
แกลดีส์ ไนต์
แกลดีส์ มาเรีย ไนต์ () เกิดเมื่อวันที่ 28 พฤษภาคม ค.ศ. 1944 หรือมีฉายาว่า จักรพรรดินีแห่งโซล (Empress of Soul) เป็นนักร้อง-นักแต่งเพลง แนวอาร์แอนด์บี-โซล ชาวอเมริกัน เป็นนักแสดง นักธุรกิจ นักมนุษยธรรม นักเขียน เธอมีผลงานเพลงดังในช่วงระหว่างคริสต์ทศวรรษ 1960-70 กับค่ายเพลงโมทาวน์และบุดดาห์เรเคิดส์ กับวงของเธอที่ชื่อ แกลดีส์ไนต์แอนด์เดอะปิปส์ ที่มีสมาชิกเป็นพี่ชายของเธอ เมอรอลด์ "บับบา" ไนต์ และลูกพี่ลูกน้อง เอดเวิร์ด แพตเทนและวิลเลียม เกสต์ และเธอยังได้ขับร้องเพลงประกอบภาพยนตร์ เจมส์ บอนด์007 รหัสสังหาร เพลง Licence to Kill
อีริก คาร์เมน
อีริก คาร์เมน () เกิดเมื่อวันที่ 11 สิงหาคม ค.ศ. 1949 ที่คลีฟแลนด์ รัฐโอไฮโอ สหรัฐอเมริกา เป็นนักร้อง นักแต่งเพลง นักกีตาร์ มือคีย์บอร์ด เขามีเพลงโด่งดังหลายเพลงในคริสต์ทศวรรษ 1970 และ 1980 แรกทีเป็นสมาชิกวงแรสปืเบอร์รีส์ (มีซิงเกิ้ลระดับแผ่นเสียงทองคำอย่าง "Go All The Way") และจากนั้นในฐานะศิลปินเดี่ยวอย่างเพลง "All By Myself" "Hungry Eyes" และ "Make Me Lose Control"
ดาส โบท
ดาส บูท (; ; ฉายในประเทศไทยในปี พ.ศ. 2525 ใช้ชื่อว่า อู 96 นรกใต้สมุทร) เป็นภาพยนตร์ภาษาเยอรมันที่ออกฉายในปี พ.ศ. 2524 กำกับโดยวูล์ฟกัง ปีเตอร์เซน สร้างจากนวนิยายในชื่อเดียวกับภาพยนตร์ ที่ตีพิมพ์ในปี พ.ศ. 2520 เขียนโดยโลทาร์-กุนเทอร์ บุชไฮม์ นักข่าวสงครามที่มีหน้าที่สังเกตการณ์ ถ่ายภาพและเขียนสารคดีสำหรับใช้ในการโฆษณาชวนเชื่อ บนเรือดำน้ำอู 96 ของเยอรมนี ในยุทธบริเวณมหาสมุทรแอตแลนติก ระหว่างสงครามโลกครั้งที่สอง
ภาพยนตร์กล่าวถึงภารกิจของเรืออู 96 ที่ปฏิบัติการทำลายขบวนเรือสินค้าของอังกฤษแถบทะเลเมดิเตอเรเนียนและมหาสมุทรแอตแลนติก ก่อนจะถูกกองเรือของอังกฤษโจมตีจนเสียหายอย่างหนักระหว่างเล็ดลอดผ่านช่องแคบยิบรอลตา เพื่อไปเทียบท่าเพื่อเติมน้ำมันและเสบียงอาหารที่ลา โรเชล ประเทศฝรั่งเศส และถูกเครื่องบินทิ้งระเบิดฝ่ายสัมพันธมิตรจมลงขณะจอดอยู่ที่ท่าเรือ ในวันคริสต์มาส พ.ศ. 2484
ปีเตอร์เซนนำเสนอภาพยนตร์ผ่านมุมมองของโลทาร์-กุนเทอร์ บุชไฮม์ (รับบทโดย เฮอร์เบิร์ต โกรนเมเยอร์) โดยเน้นถึงความเป็นอยู่ของลูกเรือขณะใช้ชีวิตอยู่ในเรือดำน้ำ รวมไปถึงความเครียด ความอึดอัด ความหวาดกลัวขณะทำการรบใต้น้ำ ภาพยนตร์ใช้เวลาถ่ายทำนานถึงสองปี ใช้กล้องมือถือติดตามถ่ายทำนักแสดงที่ใช้ชีวิตอยู่ในฉากเป็นเวลานานหลายเดือน โดยไม่มีโอกาสได้ออกมาอยู่กลางแจ้ง หนวดเครา สีผิวที่ซีดเซียวเนื่องจากไม่ถูกแสงแดด รวมถึงอาการอิดโรยของนักแสดงในภาพยนตร์ก็เป็นไปตามธรรมชาติ ไม่ได้ใช้การแต่งหน้าแต่อย่างใด
ภาพยนตร์สร้างด้วยงบประมาณสูงถึง 35 ล้านมาร์กเยอรมัน เนื่องจากผู้กำกับต้องการให้มีความสมจริงในทุกด้าน นับเป็นภาพยนตร์ที่ใช้ทุนสร้างสูงสุดเป็นอันดับสองของเยอรมนี รองจาก "เมโทรโพลิส" ภาพยนตร์ของฟริตซ์ แลงที่ออกฉายในปี พ.ศ. 2470 ในการถ่ายทำภาพยนตร์ ปีเตอร์เซนได้รับคำปรึกษาจากไฮน์ริช เลห์มาน-วิลเลนบร็อก อดีตกัปตันเรืออู 96 ลำเดียวกับที่กล่าวถึงในภาพยนตร์ และฮานส์-โจอาคิม ครุก อดีตต้นเรือ อู 219
ภาพยนตร์ได้รับเสนอชื่อเข้าชิง 6 รางวัลออสการ์ ในสาขาบทภาพยนตร์ดัดแปลง ผู้กำกับภาพยนตร์ยอดเยี่ยม การถ่ายภาพ การตัดต่อ การตัดต่อเสียง และเทคนิคพิเศษด้านเสียง ภาพยนตร์ได้รับการยอมรับว่าเป็นภาพยนตร์เกี่ยวกับเรือดำน้ำที่ดีที่สุด [http://www0.epinions.com/content_4035223684 Ten Best Submarine films~~
วงศ์ปลาบู่ทราย
วงศ์ปลาบู่ทราย () เป็นวงศ์ปลากระดูกแข็งจำพวกหนึ่งในอันดับปลากะพง (Perciformes) ที่พบได้ในทั้งน้ำจืด, น้ำกร่อย และทะเล ใช้ชื่อวงศ์ว่า Eleotridae (/เอ็ล-อี-โอ-ทริ-ดี้/)
ปลาในวงศ์นี้มีรูปร่างทั่วไปคล้ายปลาในวงศ์ปลาบู่ (Gobiidae) คือ มีลำตัวยาวทรงกระบอก ส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกออกเป็น 2 ตอนชัดเจน ครีบหางมนกลม ครีบก้นยาว ครีบอกใหญ่ ซึ่งที่แตกต่างจากปลาในวงศ์ปลาบู่ก็คือ ครีบท้องใหญ่จะแยกจากกัน ซึ่งในวงศ์ปลาบู่จะเชื่อมติดกันเป็นรูปถ้วย
แยกออกได้ทั้งหมด 35 สกุล 150 ชนิด พบกระจายอยู่ในเขตอบอุ่นทั่วโลก โดยพบทั้งตอนใต้ของสหรัฐอเมริกาและเม็กซิโกจนถึงอเมริกาใต้ ในเอเชียตะวันออกเฉียงใต้จนถึงนิวซีแลนด์ โดยชนิดที่ใหญ่ที่สุด คือ ปลาบู่ทราย ("Oxyeleotris marmorata") ซึ่งสามารถยาวได้ถึง 60-70 เซนติเมตร และเป็นปลาเศรษฐกิจที่สำคัญชนิดหนึ่งของไทย และ ปลาบู่สียักษ์ ("O. selheimi") พบในออสเตรเลียทางตอนเหนือ ที่ยาวถึง 50.5 เซนติเมตร
เบิร์ต แลนแคสเตอร์
เบอร์ตัน สตีเฟน "เบิร์ต" แลนแคสเตอร์ () (2 พฤศจิกายน ค.ศ. 1913 - 20 ตุลาคม ค.ศ. 1994) เป็นนักแสดงภาพยนตร์ชาวอเมริกัน ที่มีรูปร่างหุ่นนักกีฬา รอยยิ้มอันโดดเด่น (ที่เขาเรียกว่า ยิ้มยิงฟัน) และต่อมาเขาหันมาเล่นบทบาทคนร้ายที่ขัดต่อภาพพจน์ที่ผ่านมา โดยเฉพาะอย่างยิ่ง "Mr Muscles and Teeth" ต่อมาเขาละทิ้งจากภาพลักษณ์อเมริกัน และค่อย ๆ ได้รับการนับถือในฐานะหนึ่งในนักแสดงที่ยอดเยี่ยมที่สุดในรุ่นของเขา
แลนแคสเตอร์ได้รับการเสนอชื่อเข้าชิงรางวัลออสการ์ 4 ครั้ง ได้รับรางวัล 1 ครั้งจากผลงานเรื่อง "Elmer Gantry" ในปี 1960 เขายังได้รับรางวัลลูกโลกทองคำและรางวัลบาฟต้าจากการแสดงในเรื่อง "The Birdman of Alcatraz" (1962) และ "Atlantic City" (1980)
เอ็ด แฮร์ริส
เอ็ดเวิร์ด อัลเลน "เอ็ด" แฮร์ริส () เกิดเมื่อวันที่ 28 พฤศจิกายน ค.ศ. 1950 เป็นนักแสดงชาวอเมริกัน นักเขียนและผู้กำกับ เป็นที่รู้จักในการแสดงเรื่อง "Appaloosa", "Creepshow", "The Rock", "The Right Stuff", "Enemy at the Gates", "The Abyss", "Glengarry Glen Ross", "Apollo 13", "Pollock", "A Beautiful Mind", "", "The Hours", "Milk Money" และ "The Truman Show" ในบรรดาหลายเรื่องที่เขาแสดง
พันธะไดซัลไฟด์
พันธะไดซัลไฟด์ (disulfide bond) เป็นพันธะโควาเลนต์ ได้จากการจับคู่ของหมู่ไทออล 2 หมู่ เกิดเป็นพันธะระหว่าง S-S คำนี้นิยมใช้ในทางชีวเคมี ในบางครั้งจะเรียก C-S-S-C ว่า พันธะเปอร์ซัลไฟด์ แบบเดียวกับพันธะเปอร์ออกไซด์  (R-O-O-R)
วิทยาลัยเทคโนโลยีหมู่บ้านครู ภาคเหนือ
โรงเรียนเทคโนโลยีหมู่บ้านครู ภาคเหนือ เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 25 มกราคม พ.ศ. 2528 ตั้งอยู่เลขที่ 197 หมู่ 8 ตำบลบ้านธิ อำเภอบ้านธิ จังหวัดลำพูน มีเนื้อที่ประมาณ 291 ไร่ เดิมโรงเรียนแห่งนี้มีชื่อว่า "โรงเรียนระมิงค์เทคนิคลำพูน" เปิดสอนด้านเกษตรกรรมและช่างอุตสาหกรรม ต่อมาได้มีการเปลี่ยนแปลงเจ้าของกิจการ จึงได้เปลี่ยนชื่อมาเป็นโรงเรียนเทคโนโลยีหมู่บ้านครู ภาคเหนือ และเปลี่ยนชื่อเป็น วิทยาลัยเทคโนโลยีหมู่บ้านครู ภาคเหนือ
โรงเรียนเทคโนโลยีหมู่บ้านครู ภาคเหนือ เปิดทำการสอนในระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) จำนวน 13 สาขาวิชา ได้แก่
ประเภทวิชาอุตสาหกรรม เปิดสอน 4 สาขาวิชาได้แก่
ประเภทวิชาพาณิชยกรรม เปิดสอน 1 สาขาวิชา ได้แก่
ประเภทวิชาอุตสาหกรรม เปิดสอน 6 สาขาวิชาได้แก่
ประเภทวิชาบริหารธุรกิจ เปิดสอน 2 สาขาวิชาได้แก่
น้ำเต้าต้น
น้ำเต้าต้น (; ) เป็นพืชในวงศ์แคหางค่าง (Bignoniaceae) มีถิ่นกำเนิดในอเมริกากลาง
น้ำเต้าต้นเป็นไม้พุ่มโปร่งขนาดกลาง ใบเดี่ยวเรียงเป็นกระจุกบนจุดตามกิ่ง ใบรูปหอกกลับ โคนใบสอบเรียว ปลายใบเป็นติ่งหนาม ขอบใบเรียบ ดอกเดียวสมบูรณ์เพศ ออกตลอดปี สมมาตรด้านข้าง ออกบนตุ่มตามกิ่งบริเวณที่ติดใบ กลีบเลี้ยงห้ากลีบ เชื่อมติดกัน จึงทำให้มองเห็นเป็นสองกลีบ โดยกลีบที่หนึ่ง ประกอบด้วยสองกลีบย่อย และกลีบที่สอง ประกอบด้วยสามกลีบย่อย กลีบดอกห้ากลีบ เชื่อมติดกันเป็นรูประฆัง ปลายกลีบแยกเป็นรูปปากเปิด ส่วนที่อยู่บนมีสองกลีบ สีเขียว เกสรเพศผู้มีสี่อัน เป็นแบบสองคู่ยาวไม่เท่ากัน ติดบนกลีบดอก อับเรณูติดกับก้านชูอับเรณูแบบถ่าง เกสรเพศเมียมีหนึ่งอัน ปลายแผ่แบน มีสี่คาร์เพล หนึ่งช่อง รังไข่เหนือวงกลีบ ผลกลม มีผิวเกลี้ยงและแข็ง ภายในจะมีเนื้อและเมล็ด แบน ๆ ออกดอกตลอดปี ขยายพันธุ์ด้วยการเพาะเมล็ด ตอนกิ่ง
เปลือกนำมาต้มกับน้ำ ดื่มแก้ท้องเดินและใช้ล้างแผล ผลดิบนำมาทานเป็นยาระบายอ่อน ๆ แต่ไม่ควรทานมากเพราะจะทำให้ท้องเสีย เนื้อในผลทานเป็นยาขับปัสสาวะ แก้บิด ยาระบาย แก้ไข้ พอกแก้ปวดศีรษะ แต่เป็นพิษต่อสัตว์เลี้ยงลูกด้วยนมตัวเล็ก ๆ และนกต่าง ๆ ใบสดนำมาตำหรือบดให้ละเอียด นำมาพอกแก้ปวดศีรษะได้
ภายในเมล็ดของผลนั้นจะมีน้ำมัน ซึ่งคล้ายกับน้ำมันถั่วลิสงและน้ำมันมะกอก ส่วนในเนื้อผลนั้นมีกรดอยู่หลายชนิด เช่น กรดแทนนิก, กรดซิตริก, กรดทาร์ทาริก, คลอโรเจนิก, เครสเซนติก
อัลเฟรด มาร์แชล
อัลเฟรด มาร์แชล () เป็นนักเศรษฐศาสตร์ ชาวอังกฤษ เกิดที่ ลอนดอน, ประเทศอังกฤษ, สหราชอาณาจักร และเป็นหนึ่งนักเศรษฐศาสตร์ซึ่งมีอิทธิพลทางความคิดด้านเศรษฐศาสตร์เป็นอย่างมาก ในช่วงเวลาที่เขามีชีวิตอยู่ จนเป็นผู้ก่อตั้ง เศรษฐศาสตร์ สำนักนีโอคลาสสิก (Neoclassical Economics) หนังสือของเขาที่ชื่อว่า Principles of Economics ไดเสนอแนวความคิดเกี่ยวกับ อุปสงค์และอุปทานของอรรถประโยชน์หน่วยสุดท้าย (Supply and Demand of Marginal Utility) และ ต้นทุนการผลิต (Cost of Production) ได้อย่างสอดคล้องและสมบูรณ์ ซึ่งได้กลายเป็น ต้นแบบหนังสือเรียน ด้านวิชาเศรษฐศาสตร์ ในประเทศอังกฤษ เป็นระยะเวลายาวนาน
อัลเฟรด มาร์แชล ได้รับการขนานนามว่าเป็น เป็นผู้ก่อตั้งหลักของสาขาวิชา เศรษฐศาสตร์จุลภาค (Microeconomics)
แองเจิลแอร์ไลน์
แองเจิลแอร์ไลน์ () เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้
ธรากร สุขสมเลิศ
ธรากร สุขสมเลิศ (ชื่อเล่น : ย้ง) เป็นนักร้อง นักแสดง และพิธีกรชาวไทย มีชื่อเสียงโด่งดังจากผลงานเพลง "ดอกหญ้ากับพายุ" ซึ่งแปลเนื้อมาจากเพลง "Liu Xing Hua Yuan" ของวง F4
ธรากร สุขสมเลิศ (ชื่อเล่น : ย้ง) เป็นนักร้อง นักแสดง และพิธีกรชาวไทย มีชื่อเสียงโด่งดังจากการประกวด ดัชชี่ บอย & เกิร์ล 2000 และผลงานเพลง "ดอกหญ้ากับพายุ" ซึ่งแปลเนื้อมาจากเพลง "Liu Xing Hua Yuan" ของวง F4 จากประเทศไต้หวัน ย้งสำเร็จการศึกษาระดับปริญญาตรี คณะวิศวกรรมศาสตร์ สาขาอุตสาหการ มหาวิทยาลัยบูรพา
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง (; อักษรจีนตัวย่อ: 北京中医药大学; อักษรจีนตัวเต็ม: 北京中醫藥大學; พินอิน: Běijīng Zhōngyīyào Dàxué) หรือชื่อย่อในภาษาอังกฤษคือ BUCM เป็นสถาบันระดับอุดมศึกษาที่มุ่งเน้นผลิตแพทย์ผู้เชี่ยวชาญในสาขาการแพทย์แผนจีนโบราณ และบุคลากรทางด้านวิทยาศาสตร์สุขภาพ ซึ่งอยู่ภายใต้การควบคุมของกระทรวงศึกษาธิการ แห่งสาธารณรัฐประชาชนจีน มหาวิทยาลัยแห่งนี้ก่อตั้งขึ้นในปี 1956 ในนาม วิทยาลัยการแพทย์พื้นบ้านจีนแห่งนครปักกิ่ง ตามนโยบายในการปฏิรูประบบการศึกษาของกระทรวงศึกษาธิการ แห่งสาธารณรัฐประชาชนจีน คือให้มีการสถาปนาสถาบันการศึกษาในระดับอุดมศึกษาเพื่อการศึกษาค้นคว้าและวิจัยจำนวน 211 แห่งทั่วประเทศ โครงการเริ่มขึ้นในปี 1996 โดยใช้ชื่อโครงการว่า 211工程 และ วิทยาลัยการแพทย์พื้นบ้านจีนแห่งนครปักกิ่ง คือหนึ่งในสถาบันที่ถูกเลือกให้ร่วมโครงการนี้ ในปี 1993 วิทยาลัยการแพทย์พื้นบ้านจีนแห่งนครปักกิ่ง ถูกยกฐานะจาก วิทยาลัย เป็น มหาวิทยาลัย และใช้นามใหม่ว่า มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง จนมาถึงปี 2000 'วิทยาลัยเวชกรรมฝังเข็มและออโธปิดิกส์แห่งนครปักกิ่ง ได้รวมกิจการเข้ากับ มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง และยังคงใช้นามสถาบันว่า มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง มาจนถึงปัจจุบัน
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง เป็นมหาวิทยาลัยที่เปิดการเรียนการสอนวิชาแพทยศาสตร์แผนจีนเต็มระบบที่มีชื่อเสียงในระดับแนวหน้า และเป็นหนึ่งในมหาวิทยาลัยที่เก่าแก่ที่สุดที่เปิดการเรียนการสอนทางด้านสาขาวิชาการแพทย์แผนจีน และเภสัชศาสตร์แผนจีน ในประเทศสาธารณรัฐประชาชนจีน ที่โดดเด่นด้วยคุณภาพของการเรียนการสอน การศึกษา ค้นคว้า วิจัย และมีผลงานวิจัยออกมาอย่างต่อเนื่อง ทำให้มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง ได้รับการยอมรับในวงการแพทย์ระดับสากลทั่วโลก ไม่ว่าจะเป็นการแลกเปลี่ยนข้อมูลทางการค้นคว้าวิจัย การแลกเปลี่ยนนักศึกษา อาจารย์ ตลอดจนการร่วมทำสนธิสัญญาความร่วมมือทางวิชาการกับมหาวิทยาลัยต่างชาติทั่วโลก
ลุ้นรักวิวาห์ฟ้าแลบ
ลุ้นรักวิวาห์ฟ้าแลบ () เป็นภาพยนตร์อเมริกันแนวโรแมนติกคอเมดี กำกับโดยแอน เฟลตเชอร์ บทภาพยนตร์เขียนโดยพีต ไชอาเรลลี และนำแสดงโดยซานดรา บูลล็อกและไรอัน เรย์โนลดส์ ภาพยนตร์ออกฉายเมื่อวันที่ 18 มิถุนายน ค.ศ. 2009 ในสหราชอาณาจักร และเมื่อวันที่ 19 มิถุนายน ในอเมริกาเหนือ โดยทัชสโตนพิกเจอส์
มาร์กาเรต (แซนดรา บุลล็อก) บรรณาธิการสาวบ้าอำนาจกำลังจะถูกเนรเทศกลับประเทศแคนาดา เพราะใบอนุญาตการทำงานสำหรับคนต่างด้าวในอเมริกาของเธอกำลังจะหมดอายุลง มาร์กาเรตจึงต้องหาทางจัดการเรื่องนี้อย่างเร่งด่วน แล้วความซวยก็ตกมาถึงแพะรับบาปแอนดรูว์ (ไรอัน เรย์โนลด์ส) ผู้ช่วยหนุ่มหล่อหน้าใสที่เธอกดขี่มาตลอดทั้งปีที่ทำงานร่วมกันในบริษัท แอนดรูว์ถูกจับมัดมือมัดเท้าประกาศแต่งงานสายฟ้าแลบแบบไม่ทันตั้งตัว เขาตอบตกลงว่าจะช่วยแต่มีเงื่อนไข คือ มาร์กาเรตต้องผลักดันให้เขาได้รับตำแหน่งเป็นบรรณาธิการ อีกทั้งมาร์กาเรตยังต้องเดินทางไปอลาสกาเพื่อพบกับครอบครัวของแอนดรูว์ ซึ่งได้แก่ เกรซ (แมรี สตีนเบอร์เกน) โจ (เครก ที.เนลสัน) และคุณยายแอนนี (เบตตี ไวต์) ทำให้มาร์กาเรต ผู้ชื่นชอบการมีอำนาจอยู่ในมือ ต้องมาตกอยู่ในสถานการณ์กระอักกระอ่วนนับครั้งไม่ถ้วน การแต่งงานอันฉุกละหุกใกล้เข้ามา ขณะเดียวกับที่เจ้าหน้าที่ตรวจคนเข้าเมืองกำลังจะดำเนินการตามกฎหมายกับมาร์กาเรต ทั้งมาร์กาเรตและแอนดรูว์ยังคงดื้อดึงที่จะดำเนินการตามแผนต่อไป แม้จะทำไปด้วยความอึดอัดใจ และผลลัพธ์ที่กำลังจะตามมาอาจทำให้อะไรๆ ยุ่งยากมากขึ้นกว่าเดิม 
แซนดร้า บุลล็อค
ไรอัน เรย์โนลด์ส
แมรี สทีนเบอร์เกน
เคร็ก ที. เนลสัน
เบ็ตตี้ ไวท์
เชลบี ลีนน์
เชลบี ลีนน์ () เกิดเมื่อวันที่ 22 ตุลาคม ค.ศ. 1968 ในควอนติโก รัฐเวอร์จิเนีย เป็นนักร้อง นักแต่งเพลง และนักแสดงชาวอเมริกัน เธอเคยได้รับรางวัลแกรมมี สาขาศิลปินหน้าใหม่ยอดเยี่ยม ในปี ค.ศ. 2001 (ทั้งๆ ที่เธออยู่ในวงการเพลงคันทรีมาแล้วกว่าสิบปี) ผลงานเพลงที่เป็นที่รู้จักของเธอ คือเพลง "Wall in your heart" ใช้เป็นเพลงประกอบภาพยนตร์ "Shallow Hal" นำแสดงโดยกวินเน็ธ พัลโทรว์ และแจ็ก แบล็ก